**Foglalkozásterv**

**Szerző:** Várkonyi Ágnes

**Alprogram:** Művészetalapú alprogram

**A foglalkozás célja:** Figyelem, emlékezet, kreativitás, fantázia fejlesztése. Együttműködési készség fejlesztése.

**Évfolyam:** 1. osztály

**Csoport:** Normál

**Tematikus egység:** -

**A foglalkozás témája:** Hamarosan itt a tél

**Tantárgyi kapcsolat:** Magyar nyelv és irodalom, Ének – zene, Rajz és vizuális kultúra

**További alprogrami kapcsolat:** -

**Felhasznált források, segédletek:**

- online források (Google, YouTube)

- korábbi osztályokban megvalósított ötletek, órai munkák felelevenítése

- előzetesen gyűjtött képanyag

**A (délutáni) foglalkozás menete** (kb.45-50 perc)**:**

**I. Bevezetés: (4 perc)**

Ma délután szeretném, ha készítenénk a terembe egy kis téli dekorációt az ablakokra, faliújságra.

Alakítsunk csoportokat a munkához!

(hóember, hópehely, fa, domb, kérdőjel rajza kis lapokon. Mindenki húz egyet a lefordított lapocskákból. Mindegyik ábrából 4 db, a hópehelyből 8-10 db, létszámtól függően)

**II. Hangulati rávezetés: (6 perc)**

Ráhangolódásnak hallgassunk egy kis zenét! Szabó Lőrinc: Esik a hó c. versének megzenésített változatát hoztam el nektek. Hallgassuk meg együtt!

- Milyen évszakban járunk a vers szerint?

- Ki vagy mi a vers főszereplője?

- Kik szerepeltek még a versben?

- Milyen helyszíneket említ meg a szöveg? Hol játszódik a vers?

**III. Csoportmunka: (30-35 perc)**

1. csoport: (kérdőjel) Beszéljék meg, mi tetszett nekik a legjobban a versben, és rajzolják le egy A/3-s lapra. Tetszőleges eszközzel dolgozhatnak, de törekedjenek a téli hideg színek használatára, és az igényes, szép kidolgozásra.

Szükséges eszközök: A/3 méretű műszaki rajzlap, festék, ecsetek, zsírkréta, filctollak, színes ceruzák

2. csoport: (domb) Készítsenek egy rajzot A/3-s méretben, ami téli tájat ábrázol. Tetszőleges eszközzel dolgozhatnak, de törekedjenek a téli hideg színek használatára, és az igényes, szép kidolgozásra.

Szükséges eszközök: Téli tájról képek, illusztrációk, A/3 méretű műszaki rajzlap, grafit, festék, ecsetek, zsírkréta, filctollak, színes ceruzák

3. csoport: (fa) Rajzoljanak egy kopasz, téli fát a csomagolópapírra. Fessék barnára, az ágaira vattából ragasszanak hóréteget. Hulló hópelyheket is ragaszthatnak köré.

Szükséges eszközök: csomagolópapír, grafit, barna festék, ecsetek, vatta, ragasztó

4. csoport: (hóember) A sablonok segítségével készítsenek egy nagyobb hóember figurát fehér kartonból. A kiegészítő részekhez színes kartont használjanak.

Szükséges eszközök: grafit, sablonok (3 különböző méretű kör, kalap, szemek, gombok, répaorr), kartonok, olló, ragasztó

5. csoport: (hópehely) Hópelyheket készítenek fehér írólapból papírhajtás után, minta egyéni megrajzolásával, kinyírásával, tanítói bemutatás után, folyamatos segítséggel.

Szükséges eszközök: írólap, grafit, olló

**IV. Levezetés: (4 perc)**

- Csoportmunkák bemutatása

- Hogy éreztétek magatokat?

- Hogyan sikerült a feladatot megoldanotok?

**Az elkészített munkákat tegyük ki a faliújságra, a hópelyheket pedig az ablakokra!**